María Goiricelaya Burón

María Goiricelaya Burón (Bilbo, Bizkaia, 1983ko urtarrilaren 26a) euskal antzerki-zuzendaria, antzerkigilea, ahots-espezialista eta antzerki-ikertzailea da.

Biografia 
2005ean Ikus-entzunezko Komunikazioan lizentziatu zen Euskal Herriko Unibertsitatean. 2006. urtean, unibertsitate berean graduondoko bat egin zuen Antzerkian eta Arte Eszenikoetan. 2007an, Diziplina akademikoan, Antzerkian eta Arte Eszenikoetan masterra egin zuen Londresko Unibertsitateko Central School of Speech and Draman. 2009an Arte Eszenikoetako masterra egin zuen Juan Carlos Erregea Unibertsitatean.

Ahots-espezialista, Arte Dramatikoko Errege Eskola Nagusian, Roy Hart Center (Frantzia), IrakasleaPiesn Kozla (Polonia), Yoshi Oida (Errumania) eta Espainiako Testu eta Bertso Klasikoan trebatu da. 2008tik, KABIA euskal antzerki-konpainiako kide da, aktore eta ikertzaile gisa, eta ENTRE konpainiako kide. Zortzi urtez aritu zen albistegietako kazetari gisa (A3 TV) eta Euskal Herriko interpretazio-eskola askotako ahots-irakasle gisa.

2016. urtean Antzerkian eta Arte Eszenikoetan doktoratu zen, Euskal Herriko Unibertsitateko Arte Ederren Fakultatean, bere tesia: Aktorearen ahozko entrenamendua XX. eta XXI. mendeetan. Ahots eszenikoaren antropologiarantz. 2019an Kataluniako Unibertsitate Irekian (katalanez: Universitat Oberta de Catalunya) Kultur Kudeaketako Masterra egin zuen.

2017an, Ane Pikaza aktorearekin batera, La Dramática Errante konpainia sortu zuten, hiru lan-ardatz nagusirekin: emakumeentzako sorkuntza-espazioak babestea, euskararen normalizazioa, eta gizartean eragina duten gaiak zabaltzeko konpromisoa.

2021ean, Altsasu izan zen konpainia ofizial gisa sinatu zuten lehen proiektua, eta Mugako Antzerki Berria ikerketa, prestakuntza eta antzerki-sorkuntzako zentroaren Orbaintzea proiektuaren barruan sortu zen.

Bilboko BBK aretoko arte-programatzailea da. 2021etik Zentro Dramatiko Nazionaleko kide da Egoitza Dramatikoen programatik.

Lanak 

 2018 Ocaña, Sevillako José Pérez Ocaña margolariari omenaldia (1947-1983). Unai Izquierdok idatzitako lana.
 
 2019 Lyceum Club, Espainian emakumeen eskubideen alde borrokatu zen lehen klubari omenaldia.
 2020 Ama Kuraia / Ama Korajea Bilboko Arriaga Antzokirako.
 2020 Nire etxeko patioa / Harri Orri Ar, begietara begira zauriak sendatu nahi dituen antzerki ikuskizuna.
 2021 Yerma, euskaraz eta gaztelaniaz.
 2021 Altsasu, 24 ordu eskasean, herri bat telebistako plato bihurtu da, eta kasu bat Estatuaren kontu.

Sariak eta aintzatespenak 

 2021 Zentro Dramatiko Nazionalean.
 2021 Antzerkiko MAX Sarien XXIV. edizioan finalista El patio de mi casa lanarekin.
 2021 Arte Eszenikoen sei Max Saritarako hautagaia, Ama Kuraia / Madre Coraje lanarekin.
 2023 Max Saria, antzerkirako egokitzapen edo bertsio onenari, ‘Yerma’ lanagatik.

Erreferentziak

Kanpo estekak 

Bilbotarrak
Euskal Herriko Unibertsitateko ikasleak
Aktoreak
Antzerki zuzendariak
Emakume antzerki zuzendariak